Kedves Tagunk! Kedves Érdeklődő!

A fémkereskedelemmel foglalkozó vállalatok szakszerű és szabályszerű működéséhez kívánunk segítséget nyújtani most induló

**FÉMKERESKEDŐ**

tanfolyamunkkal.

**A képzés célja** a résztvevők felkészítése a fémkereskedelemről szóló 2013. évi CXL. törvény és a 443/2013. (XI. 27.) Korm. rendelet alkalmazására a fémhulladék felismerésétől értékesítéséig, valamint a gyakorlatban szükséges ismeretek bővítése a jogi fogalmak és az adminisztratív kötelezettségek terén.

Tanfolyamunk elvégzésével a gyakorlati szakemberek **naprakész tudást** szereznek tennivalóikhoz, amelyek közül többet gyakoroltatnak is az oktatók (anyag felismerés, engedélykérelem készítés, adatszolgáltatás stb.). Az ismeretek elsajátítását a HOE saját fejlesztésű, a jogszabályalkotó által lektorált **oktatási segédlete** támogatja.

**Tanúsítvány:** a képzést vizsga zárja, a sikeresen vizsgázók a Hulladékhasznosítók Országos Egyesületének „Fémkereskedő” tanúsítványát kapják.

**Helyszín**: Budapest, Schulek Frigyes Két Tanítási Nyelvű Építőipari Szakközépiskola (1087 Bp., Mosonyi u. 6.)

**Időtartam** 23 óra: **2015. november 28-án és december 5-én szombaton 9.00-16.30, december 3-án csütörtökön** (céghez kihelyezett) 10.00-14.00 óra között. A vizsga 45 perces írásbeli, egyeztetett időpontban.

**Oktatóink**:

***Dr. Varga Katalin*** *a Rendőrtiszti Főiskola vámigazgatási szakán és a Miskolci Egyetem jogi karán szerzett diplomát. 2009-től foglalkozik a fémkereskedelmi ellenőrzés központi szintű irányításával, felügyeletével. Részt vett a 2013-ban kihirdetett új fémkereskedelmi szabályozás előkészítésében. Jelenleg a fémkereskedelmi szakterület irányítását és felügyeletét ellátó Nemzeti Adó- és Vámhivatal Rendészeti Főosztály Környezetgazdasági, Fém Ellenőrzési Szakigazgatási Osztály osztályvezetője.*

***Dr. Pozsonyi Katalin*** *a József Attila Tudományegyetem Állam- és Jogtudományi Karán szerzett diplomáját egységes jogi szakvizsgával és adótanácsadói szakvizsgával egészítette ki. 1991 óta dolgozik egyéni ügyvédként. Csaknem 20 éve, a Hulladékhasznosítók Országos Egyesületén keresztül kapcsolódott be a hulladékgazdálkodásra, a termékdíjakra és a koordináló szervezetekre vonatkozó jogi szabályozásba. 1996-tól rendszeresen oktat jogi ismereteket a HOE által szervezett OKJ-s tanfolyamokon.*

***Balika István*** *a Szentpétervári Bányászati Egyetemen végzett okleveles kohómérnökként. Jelenleg a Metalex 2001 Kft. ágazatvezetője (elektronikai hulladék). Felsőoktatásban végzett oktatói tevékenysége, publikációi szakmai munkájához kapcsolódóan a fémek technológiája, a nemesfém-technológia, a fémmegmunkálás, a környezetvédelmi-hulladékfeldolgozási technológiák, elektronikai hulladékfeldolgozási témakörökre terjednek ki. A HOE oktatási bizottságának tagja, 2009. óta oktat a HOE által szervezett OKJ-s tanfolyamokon.*

***Sárosi Eszter*** *a Tessedik Sámuel Mezőgazdasági Víz- és Környezetgazdálkodási Főiskola**hulladékgazdálkodási szakirányán környezetgazdálkodási agrármérnök oklevelet szerzett, amelyet később jogi szakokleveles környezetvédelmi szakember végzettséggel egészített ki. 2007-2015. szeptember 1-ig a Hulladékhasznosítók Országos Egyesülete ügyvezető igazgatójaként feladata az egyesület operatív irányítása, jogszabályok, szakanyagok véleményezése, kapcsolattartás a hatóságokkal. A HOE tanfolyamainak, a NAV belső továbbképzéseinek oktatója.*

**Részvételi díj:**

* **HOE tagoknak: 40.000 Ft + ÁFA** + vizsgadíj: **5.000 Ft + ÁFA**
* **NEM HOE tagoknak: 54.000 Ft + ÁFA** + vizsgadíj: **5.000 Ft + ÁFA**

A tanfolyami díj tartalmazza a HOE saját fejlesztésű oktatási anyagát is. A tanfolyami díj nem tartalmazza az általános forgalmi adót!

**Jelentkezés: 2015. november 6-ig** a HOE jelentkezési lapjának a visszaküldésével az oktatas@hoe.hu e-mail címre vagy a (1) 343 0985 fax számra.

**Az október 26-ig beérkező jelentkezések esetén a vizsgadíjat elengedjük!**

Várjuk szíves érdeklődését az alábbi elérhetőségeken.

Budapest, 2015. október 13.

Üdvözlettel:

Major Ágnes

képzési vezető

Hulladékhasznosítók Országos Egyesülete (HOE)

1088 Budapest, Vas u. 12. II/2.

oktatas@hoe.hu

Tel.:+36 1 422 1428, +36 30 900 7323

Fax: +36 1 343 0985